open-index/open-wikipedia-markdown huggingface dataset:
Καλεϊμπάρ

Το **Καλεϊμπάρ** (αζερικά και περσικά: كليبر) είναι πόλη στην επαρχία Ανατολικού Αζερμπαϊτζάν στο βορειοδυτικό Ιράν. Το 2006, είχε εκτιμώμενο πληθυσμό 9.030 κατοίκους.

Τα τελευταία χρόνια, η πόλη έχει γίνει τουριστικός προορισμός λόγω της εγγύτητάς της με το Κάστρο του Μπαμπάκ. Επιπλέον, ως αποτέλεσμα γεωπολιτικών εξελίξεων, το Καλεϊμπάρ αντικαθιστά σταδιακά το Αχάρ ως πρωτεύουσα της περιοχής του Αρασμπαράν.

## Παραπομπές


Κατηγορία:Πόλεις του Ιράν
Ορντουμπάντ

Το **Ορντουμπάντ** (αζερικά: Ordubad· αρμενικά: Որդուվար, ***Βορντουβάρ***, ή Ուրդովար, ***Ουρντοβάρ***) είναι η δεύτερη μεγαλύτερη πόλη της Αυτόνομης Δημοκρατίας του Ναχιτσεβάν του Αζερμπαϊτζάν και η πρωτεύουσα μιας ομώνυμης περιοχής. Το Ορντουμπάντ είναι μια μεσαιωνική πόλη του Καυκάσου και με την τρέχουσα ιδιότητά της ως πόλη ιδρύθηκε τον 18ο αιώνα. Η πόλη χωρίζεται σε πέντε περιοχές: Αμπαράς, Κουρντατάλ, Μινγκίς, Σαρσαχάρ και Ουτς.

Το Ορντουμπάντ είναι γνωστό για τις εξαγωγές φρούτων και μπαχαρικών, καθώς και για την κουζίνα του.

Το 2014, ο πληθυσμός του ήταν περίπου 10.500 κάτοικοι. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αζερμπαϊτζάν
Στρέιμνες

Το **Στρέιμνες** (, ) είναι χωριό των Νήσων Φερόες και βρίσκεται στην ανατολική ακτή του νησιού Στρέιμοϊ. Τον Ιανουάριο του 2025 ο πληθυσμός του ήταν 333 κάτοικοι. Το Στρέιμνες βρίσκεται κοντά στην τοποθεσία ενός πρώην νορβηγικού φαλαινοθηρικού σταθμού που λειτουργούσε από το 1893 έως το 1927.

Το Στρέιμνες μαζί με το Χβάλβικ μοιράζονται μία κοιλάδα και χωρίζονται από τον ποταμό Στόρα. Στο βόρειο τμήμα της κοιλάδας βρίσκεται το Στρέιμνες ενώ στο νότιο μισό το Χβάλβικ. Μαζί, τα δύο χωριά έχουν πληθυσμό γύρω στους 600 κατοίκους. Το Χβάλβικ-Στρέιμνες είναι ένα χωριό που έχει αναπτυχθεί ραγδαία τα τελευταία χρόνια, κυρίως λόγω της εγγύτητάς του με την πρωτεύουσα Τόρσχαβν.


Αρχείο:Faroe Islands, Streymoy, Streymnes (08), village scene.jpg|Το κέντρο του χωριού
Αρχείο:Faroe Islands, Streymoy, Streymnes (04), abandoned tractors.jpg|Εγκαταλελειμμένα τρακτέρ
Αρχείο:Faroe Islands, Streymoy, Streymnes (03), evening at the harbor.jpg|Απόγευμα στο λιμάνι


## Παραπομπές


## Εξωτερικοί σύνδεσμοι
* 
* Στρέιμνες 

Κατηγορία:Γεωγραφία των Νήσων Φερόες
Αίλιος Αδριανός Μαρουλίνος

Ο **Πόπλιος Αίλιος Αδριανός Μαρουλίνος**, λατιν: *Publius Aelius Hadrianus Marullinus* (π. 31 – περ. 91 μ.Χ.), γνωστός και ως Αίλιος Αδριανός Μαρουλίνος ή Αίλιος Μαρουλίνος, ήταν Ρωμαίος συγκλητικός πραιτοριανού βαθμού από την Ισπανία, που έζησε στη Ρωμαϊκή Αυτοκρατορία κατά τον 1ο αι.

## Καταγωγή
Ο Μαρουλίνος καταγόταν από μία εδραιωμένη, πλούσια και αριστοκρατική οικογένεια πραιτοριανού βαθμού στο *γένος των Αιλίων*. Η μητέρα του είναι άγνωστη, και ο πατέρας του ήταν Ρωμαίος συγκλητικός ονόματι Πόπλιος Αίλιος Αδριανός Μαρουλίνος ΙΙΙ,  γιος του Πόπλιου Αίλιου Αδριανού Μαρουλίνου ΙΙ, γιού ενός Πόπλιου Αίλιου Αδριανού Μαρουλίνου Ι.

Οι πατρικοί πρόγονοι του Μαρουλίνου είχαν καταγόταν από το Πικηνόν (σύγχρονα Μάρκε και Αμπρούτσο, Ιταλία). Αρχικά ήταν εκατόνταρχοι, που συμμετείχαν στους Καρχηδονιακούς Πολέμους, πιθανώς υπό τον στρατηγό Σκιπίωνα τον Αφρικανό . Γύρω στο 205 π.Χ., στο τέλος του Β΄ Καρχηδονιακού Πολέμου, οι πατρικοί πρόγονοι του Μαρουλίνου έφυγαν από το Πικηνόν και εγκαταστάθηκαν στην Ιτάλικα (κοντά στη σύγχρονη Σεβίλλη της Ισπανίας) στη Ρωμαϊκή επαρχία της Βαιτικής Ισπανίας.

Ο προπάππος του Μαρουλίνου ΙV, *Πόπλιος Αίλιος Αδριανός Μαρουλίνος Ι*, έγινε δεκτός στη Σύγκλητο από τον Οκταβιανό (μελλοντικό Αυτοκράτορα Αύγουστο), όταν ο Οκταβιανός ήταν μέλος της Β΄ Τριανδρίας μεταξύ 43 π.Χ. και 33 π.Χ. Ο Μαρουλίνος Ι ήταν το πρώτο άτομο στην οικογένειά του που έγινε συγκλητικός, ωστόσο οι συνθήκες που τον οδήγησαν στην είσοδό του στη Σύγκλητο είναι άγνωστες. Παρ' όλα αυτά, ο Μαρουλίνος Ι ήταν ένας από τους λίγους Ρωμαίους που προέρχονταν από τις επαρχίες, και τους οποίους ο Οκταβιανός είχε εισάγει στη Σύγκλητο.

## Ιστορία
Ο Μαρουλίνος γεννήθηκε και μεγάλωσε στην Ιτάλικα, αλλά πέρασε αρκετό καιρό στη Ρώμη. Νυμφεύτηκε μία ευγενή γυναίκα από την Ιταλία ονόματι Ουλπία, η οποία ήταν αδελφή του Ρωμαίου στρατηγού και συγκλητικού Μάρκου Ούλπιου Τραϊανού, πατέρα του Αυτοκράτορα Τραϊανού.

Η Ουλπία και ο Μαρουλίνος είχαν τουλάχιστον ένα παιδί, έναν γιο που ονομαζόταν Πόπλιος Αίλιος Αδριανός Άφερ, ο οποίος αργότερα έγινε στρατιωτικός και πολιτικός. Ο Αδριανός Άφερ νυμφεύτηκε τη Δομιτία Παυλίνα, και απέκτησε δύο παιδιά: την Αιλία Δομιτία Παυλίνα (75–130) και τον Πόπλιο Αίλιο Αδριανό (76–138). Ο Αδριανός υιοθετήθηκε από τον Τραϊανό ως κληρονόμος του, και τελικά τον διαδέχθηκε ως Αυτοκράτορας Αδριανός.

Όταν ο Αδριανός κυβέρνησε ως Αυτοκράτορας, ως φόρο τιμής στη γενέτειρά του και την καταγωγή του, καθιέρωσε τη Βαιτική Ισπανία ως επαρχία. Ο δεύτερος θετός γιος και διάδοχος του Αδριανού, Αντωνίνος Πίος, υιοθέτησε το όνομα Αίλιος Αδριανός ως μέρος τού ονόματός του, όταν κυβέρνησε ως Αυτοκράτορας. Το έκτο παιδί που γεννήθηκε από τον Αυτοκράτορα Μάρκο Αυρήλιο και την αυτοκράτειρα Φαυστίνα τη Νεότερη, ονομαζόταν Αδριανός. Ο Αδριανός (152–157) ονομάστηκε προς τιμήν τού παππού του Αδριανού.

## Πηγές
* Historia Augusta – Βίος του Αδριανού
* Τιβέριος ο Πολιτικός – Έκδ. 2, Από την Barbara Levick, Προσωπικό Levick B
* Μάρκος Αυρήλιος, του Άντονι Ρίτσαρντ Μπίρλεϊ
* Η επαρχία στη Ρώμη, των Ronald Syme, Anthony Birley
* Ρώμη και Βαλκάνια 80 π.Χ. – 14 μ.Χ. Από τους Ronald Syme, Anthony Birley

Κατηγορία:Ρωμαίοι του 1ου αιώνα
Sole Survivor (τραγούδι, Asia)

Το **"Sole Survivor"** είναι ένα τραγούδι από το progressive rock συγκρότημα Asia. Γράφτηκε από τους Τζέφρι Ντάουνς και Τζον Γουέτον και είναι το τρίτο τραγούδι και το τρίτο single από το ομώνυμο πρώτο τους άλμπουμ του συγκροτήματος του 1982. Ήταν το δεύτερο single των Asia για τα US Mainstream Rock Charts που έφτασε στο Top Ten. Το single έφτασε επίσης στο #75 στη Γερμανία και στο #91 στο Ηνωμένο Βασίλειο.

Το τραγούδι διασκευάστηκε από το ιαπωνικό power metal συγκρότημα Galneryus και χρησιμοποιήθηκε στο άλμπουμ τους που κυκλοφόρησε το 2008 και περιείχε διασκευές τραγουδιών, *Voices from the Past II*. Χρησιμοποιήθηκε επίσης σε ορισμένες από τις ξένες εκδόσεις του ιαπωνικού anime *[[Future War 198X]]* του 1982.

Το *[[Billboard]]* είπε πως αυτό «[υπογραμμίζει] ένα μείγμα ορχηστρικού ροκ δράματος και γλυκόπικρων στίχων».

Ο Ντένις Σιν του *PopMatters*, αξιολόγησε το μουσικό βίντεο του τραγουδιού ως ένα από τα «20 μουσικά βίντεο της δεκαετίας του '80 που έχουν γεράσει απαίσια», αναφέροντας πως «φαίνεται παλιό σαν χώμα, και μερικοί από τους ομιλούντες στη σκηνή μοιάζουν με τον Τζο Ντερτ». 

## Λίστα κομματιών

 7" Single 

## Charts

## Παραπομπές

Κατηγορία:Singles της Geffen Records
Κατηγορία:Τραγούδια του 1982
Κατηγορία:Singles του 1982
Κατηγορία:Λήμματα με πηγές στην γερμανική γλώσσα (de)
Κομητεία Λαμπάσας (Τέξας)

Η **Κομητεία Λάμπασας** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 21,627 κάτοικοι. Η διοικητική πρωτεύουσα (*έδρα*) είναι το Λάμπασας. Η κομητεία πήρε το όνομά της από τον ποταμό Λάμπασας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 714 τετραγωνικών μιλίων (1.850 km2 ), εκ των οποίων 1,1 τετραγωνικά μίλια (2,8 km2) καλύπτεται από νερό.

### Γειτονικές κομητείες
*Κομητεία Χάμιλτον (βόρεια)
*Κομητεία Κοριέλ (βορειοανατολικά)
*Κομητεία Μπελλ (νοτιοανατολικά)
*Κομητεία Μπερνέτ (νότια)
*Κομητεία Σαν Σάμπα (δυτικά)
*Κομητεία Μιλλς (βορειοδυτικά)

## Παραπομπές


Κατηγορία:Κομητείες του Τέξας
Πλαύτιος Κουιντίλος

Ο **Πλαύτιος Κουιντίλος**, λατιν.: *Plautius Quintillus*, (απεβ. το 175) ήταν Ρωμαίος συγκλητικός, που έζησε τον 2ο αι.

## Βιογραφία
Η οικογένεια του Πλαύτιου Κουιντίλου ήταν υπατικού βαθμού και δραστηριοποιήθηκε πολιτικά κατά τη διάρκεια της δυναστείας των Αντωνίνων τον 2ο αι. Το όνομα γέννησης του Κουιντίλου θα μπορούσε να ήταν *Λεύκιος Τίτιος Πλαύτιος Κουιντίλος*. Ο πατέρας του ήταν πιθανώς ο Λεύκιος Τίτιος Επίδιος Ακουιλίνος, ο οποίος διετέλεσε ύπατος το 125 υπό τον Αυτοκράτορα Αδριανό. Σύμφωνα με μία σωζόμενη ελλιπή επιγραφή που βρέθηκε στη Ρώμη, ο Ακουιλίνος μπορεί να ήταν επικεφαλής ενός ιερατικού συλλόγου, και θα μπορούσε να διοργάνωσε μία δημόσια ψυχαγωγική εκδήλωση που πραγματοποιήθηκε στη Ρώμη. Αδελφός του μπορεί να ήταν ο Λεύκιος Τίτιος Πλαύτιος Ακουιλίνος, ο οποίος υπηρέτησε ως ύπατος το 162 υπό τους συναυτοκράτορες Mάρκο Αυρήλιο και Λεύκιο Βέρο.

Κατά τη διάρκεια της βασιλείας του Αντωνίνου Πίου (138-161), ο Κουιντίλος υπηρέτησε ως κανονικός ύπατος. Ο Κουιντίλος νυμφεύτηκε μία ευγενή γυναίκα ονόματι Κειονία Φαβία, κόρη του Λεύκιου Αίλιου Καίσαρα, του πρώτου υιοθετημένου κληρονόμου του Αδριανού. Ήταν αδελφή του Λεύκιου Βέρου και, ως εκ τούτου, κουνιάδα τής αυτοκράτειρας Αννίας Λουκίλλας. Η Φαβία γέννησε στον Κουιντίλο έναν γιο, τον Μάρκο Πεδουκαίο Πλαύτιο Κουιντίλο, ο οποίος αργότερα νυμφεύτηκε την Αννία Αυρηλία Φαδίλλα, μία από τις κόρες του Μάρκου Αυρηλίου και της Φαυστίνας της Νεότερης.

Σε όλη την πρώην Ρωμαϊκή Αυτοκρατορία έχουν βρεθεί διάφορες τιμητικές επιγραφές αφιερωμένες στον Κουιντίλο και την οικογένειά του, στις οποίες αναφέρεται ο ίδιος, η σύζυγός του, ο γιος του και η συγγένειά του με τον Λεύκιο Αίλιο Βήρο.

## Πηγές
* Αλμπίνο Γκαρζέτι, *Από τον Τιβέριο στους Αντωνίνους: Ιστορία της Ρωμαϊκής Αυτοκρατορίας 14-192 μ.Χ.* (1974)
* Άλαν Κ. Μπόουμαν, Πίτερ Γκάρνσεϊ, Ντόμινικ Ράθμπον, *Η αρχαία ιστορία του Κέιμπριτζ*, Τόμος 11, δεύτερη έκδοση (2000)
* Άντονι Ρίτσαρντ Μπίρλεϊ, *Μάρκος Αυρήλιος*, (Λονδίνο: Routledge, 2000)

Κατηγορία:Δυναστεία των Αντωνίνων
Κατηγορία:Ρωμαίοι ύπατοι του 2ου αιώνα
Κλόι Σεβινί

Η **Χλόε Στίβενς Σεβινί** (αγγλικά: *Chloë Stevens Sevigny*, γεννημένη στις 18 Νοεμβρίου 1974) είναι Αμερικανίδα ηθοποιός, σκηνοθέτις, μοντέλο και σχεδιάστρια μόδας. Έγινε γνωστή για τους ρόλους της σε ανεξάρτητες ταινίες και τηλεοπτικές σειρές, καθώς και για το ιδιαίτερο στυλ της που την καθιέρωσε ως εικονίδιο της μόδας τη δεκαετία του 1990.

## Βιογραφία

Η Σεβινί γεννήθηκε στο Ντάριεν του Κονέκτικατ και μεγάλωσε σε καθολική οικογένεια με πολωνικές και γαλλοκαναδικές ρίζες. Σε ηλικία 18 ετών μετακόμισε στη Νέα Υόρκη, όπου εργάστηκε στο περιοδικό *Sassy* και έγινε γνωστή για το μοναδικό της στυλ. Το 1994, εμφανίστηκε στο μουσικό βίντεο "Sugar Kane" των Sonic Youth, γεγονός που την έφερε στο προσκήνιο της μόδας και του κινηματογράφου.

## Καριέρα

### Κινηματογράφος

Η Σεβινί έκανε το κινηματογραφικό της ντεμπούτο το 1995 στην ταινία *Kids* του Λάρι Κλαρκ. Το 1999, πρωταγωνίστησε στο *Boys Don't Cry* της Κίμπερλι Πιρς, αποσπώντας υποψηφιότητα για Όσκαρ Β' Γυναικείου Ρόλου. Άλλες σημαντικές ταινίες της περιλαμβάνουν:

* *American Psycho* (2000)
* *Dogville* (2003)
* *The Brown Bunny* (2003)
* *Zodiac* (2007)
* *Lizzie* (2018)
* *Bones and All* (2022)

### Τηλεόραση

Στην τηλεόραση, η Σεβινί έχει εμφανιστεί σε πολλές σειρές, όπως:

* *Big Love* (2006–2011) – Νίκη Γκραντ
* *American Horror Story: Asylum* (2012) – Σέλι
* *American Horror Story: Hotel* (2015–2016) – Δρ. Άλεξ Λόου
* *The Act* (2019) – Μέλ
* *We Are Who We Are* (2020) – Σάρα Γουίλσον
* *The Girl from Plainville* (2022) – Λιν Ρόι
* *Feud: Capote vs. The Swans* (2024) – C.Z. Guest

## Σκηνοθεσία

Η Σεβινί έχει σκηνοθετήσει δύο μικρού μήκους ταινίες:

* *Kitty* (2016)
* *Carmen* (2017)

## Προσωπική ζωή

Το 2020, η Σεβινί παντρεύτηκε τον Σίνισα Μακόβιτς και απέκτησαν έναν γιο, τον Βάνια. Ζουν στη Νέα Υόρκη, όπου η Σεβινί συνεχίζει να εργάζεται στον χώρο του κινηματογράφου και της μόδας.

## Φιλμογραφία

### Κινηματογράφος

* 1995 – *Kids* – Τζένι
* 1999 – *Boys Don't Cry* – Λάνα Τίσντελ
* 2000 – *American Psycho* – Τζιν
* 2003 – *Dogville* – Λιζ Χένσον
* 2003 – *The Brown Bunny* – Ντέιζι
* 2007 – *Zodiac* – Μελάνι
* 2018 – *Lizzie* – Λίζι Μπόρντεν
* 2022 – *Bones and All* – Τζανέλ

### Τηλεόραση

* 2006–2011 – *Big Love* – Νίκη Γκραντ
* 2012 – *American Horror Story: Asylum* – Σέλι
* 2015–2016 – *American Horror Story: Hotel* – Δρ. Άλεξ Λόου
* 2019 – *The Act* – Μέλ
* 2020 – *We Are Who We Are* – Σάρα Γουίλσον
* 2022 – *The Girl from Plainville* – Λιν Ρόι
* 2024 – *Feud: Capote vs. The Swans* – C.Z. Guest

## Βραβεία και υποψηφιότητες

* 2000 – Υποψηφιότητα για Όσκαρ Β' Γυναικείου Ρόλου για το *Boys Don't Cry*
* 2010 – Χρυσή Σφαίρα Β' Γυναικείου Ρόλου σε Σειρά για το *Big Love*

## Παραπομπές


## Πηγές
* IMDb – Chloë Sevigny
* Vogue – The Independent Spirit of Chloë Sevigny
* The Guardian – Chloë Sevigny's Best Films Ranked
* Vanity Fair – Chloë Sevigny and Josh Lucas on Career Struggles
* The Cut – A Suitable Change for Chloë Sevigny

## Εξωτερικοί σύνδεσμοι
* 

Κατηγορία:Αμερικανίδες ηθοποιοί
Κατηγορία:Αμερικανίδες σκηνοθέτιδες
Κατηγορία:Αμερικανίδες μοντέλα
Κατηγορία:Αμερικανίδες σχεδιάστριες μόδας
Κατηγορία:Ηθοποιοί από το Κονέκτικατ
Φριτς Ζαν

Ο **Φριτς Αλφόνς Ζαν** (*Fritz Alphonse Jean*) είναι Αϊτινός οικονομολόγος, πρόεδρος του Μεταβατικού Προεδρικού Συμβουλίου από τις 7 Μαρτίου έως τις 7 Αυγούστου 2025, πολιτικός και συγγραφέας που διετέλεσε διοικητής της Τράπεζας της Δημοκρατίας της Αϊτής από το 1998 έως το 2001. Από το 2012 είναι πρόεδρος του Εμπορικού, Βιομηχανικού και Επαγγελματικού Επιμελητηρίου του Βορειοανατολικού Διαμερίσματος και είναι μέλος της εθνικής επιτροπής για τον εορτασμό της 100ής επετείου της Κατοχής της Αϊτής από τις Ηνωμένες Πολιτείες. Εκλέχθηκε από το Σύμφωνο της Μοντάνα ως προσωρινός Πρόεδρος της Αϊτής στις 30 Ιανουαρίου 2022.

## Πρώτα χρόνια και εκπαίδευση
Ο Φριτς Ζαν γεννήθηκε στην Καπ Αϊσιέν. Κατάγεται από την κοντινή κοινότητα Σαν Σουζάν, στο Βορειανατολικό Διαμέρισμα όπου πέρασε πολλά καλοκαίρια των παιδικών του χρόνων και με την οποία διατηρεί στενούς δεσμούς. Ο Φριτς Ζαν σπούδασε οικονομικά και μαθηματικά στις Ηνωμένες Πολιτείες, στη Νέα Υόρκη, στο Πανεπιστήμιο Φόρνταμ και στη Νέα Σχολή Κοινωνικής Έρευνας προτού επιστρέψει για να ακολουθήσει την επαγγελματική του σταδιοδρομία στην Αϊτή.

## Επαγγελματική πορεία
Ο Ζαν εργάστηκε για αρκετά χρόνια (1987–91) στο Κρατικό Πανεπιστήμιο της Αϊτής (UEH) στο Πορτ-ο-Πρενς ως καθηγητής και σύμβουλος, πριν προχωρήσει σε γενική οικονομική συμβουλευτική τόσο στον δημόσιο όσο και στον ιδιωτικό τομέα της Αϊτής. Το 1996 διορίστηκε υποδιοικητής της Banque de la République d'Haïti, θέση που διατήρησε για δύο χρόνια. Τον Φεβρουάριο του 1998, υπό την κυβέρνηση του Ρενέ Πρεβάλ, διορίστηκε διοικητής της Τράπεζας της Δημοκρατίας της Αϊτής, της κεντρικής τράπεζας της Αϊτής, όπου παρέμεινε μέχρι τον Αύγουστο του 2001.

Αργότερα, από το 2005 έως το 2009, ήταν κοσμήτορας της Σχολής Κοινωνικών Επιστημών, Οικονομικών και Πολιτικής Επιστήμης στο Πανεπιστήμιο Νοτρ Νταμ της Αϊτής. Με πάθος για το μέλλον της νεολαίας της Αϊτής, ο Ζαν διετέλεσε επίσης πρόεδρος του YMCA-Haiti από το 2007 έως το 2010. Ο Ζαν μιλά άπταιστα κρεολική Αϊτής, γαλλικά και αγγλικά.

Είναι επίσης ιδρυτικό μέλος του Χρηματιστηρίου της Αϊτής. Στις 25 Φεβρουαρίου 2016 διορίστηκε προσωρινός πρωθυπουργός της Αϊτής.

Στις 20 Μαρτίου 2016 η Κάτω Βουλή του Κοινοβουλίου της Αϊτής απέρριψε τη γενική πολιτική του Ζαν. Δεν έλαβε ψήφο εμπιστοσύνης από την πλειοψηφία των βουλευτών.

Την επόμενη ημέρα ο Ενέ Ζαν Σαρλ επιλέχθηκε για να αντικαταστήσει τον Ζαν ως νέος πρωθυπουργός της Αϊτής.

## Βιβλία

Το "Haiti – το τέλος μιας οικονομικής ιστορίας" (πρωτότυπος τίτλος στα γαλλικά: "Haïti – la fin d'une histoire économique") είναι μια οικονομική και ιστορική επισκόπηση της Αϊτής, δημοσιευμένη το 2013, που πωλείται και διανέμεται στην Αϊτή.

Το "Amethys – Ανοιχτές Πληγές" (πρωτότυπος τίτλος στα γαλλικά: "Améthys – Plaies Ouvertes") είναι το πρώτο μυθιστόρημα του Ζαν, γραμμένο στα γαλλικά, που ακολουθεί τις περιπέτειες ενός νεαρού αγοριού που ζει στο Καπ-Αϊσιέν.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Αϊτής
Κατηγορία:Ηγέτες εν ενεργεία
Μιχαήλ Μένζμπιρ

Ο **Μιχαήλ Αλεξάντροβιτς Μένζμπιρ** (ρωσ. Михаил Александрович Мензбир, 23 Οκτωβρίου 1855 – 10 Οκτωβρίου 1935) ήταν Ρώσος και μετέπειτα Σοβιετικός ορνιθολόγος. Διετέλεσε καθηγητής της συγκριτικής ανατομίας στο Κρατικό Πανεπιστήμιο της Μόσχας και προήγαγε μια εξελικτική άποψη για την πανίδα στη Σοβιετική Ένωση. Επίσης μελέτησε τα αρπακτικά πτηνά, έγραψε ένα σύγγραμμα ζωολογίας και ένα δίτομο έργο με θέμα τα πουλιά της Ρωσίας.

Ο Μιχαήλ Μένζμπιρ γεννήθηκε στην πόλη Τούλα και έχασε τη μητέρα του όταν ήταν 11 ετών.

## Παραπομπές


Κατηγορία:Ορνιθολόγοι
Κατηγορία:Ρώσοι βιολόγοι
Κατηγορία:Σοβιετικοί βιολόγοι
Κατηγορία:Μέλη της Σοβιετικής Ακαδημίας Επιστημών
Χβάλβικ

Το **Χβάλβικ** (, ) είναι χωριό των Νήσων Φερόες και βρίσκεται στην ανατολική ακτή του νησιού Στρέιμοϊ. Τον Ιανουάριο του 2025 ο πληθυσμός του ήταν 248 κάτοικοι.

Το Χβάλβικ μαζί με το Στρέιμνες μοιράζονται μία κοιλάδα και χωρίζονται από τον ποταμό Στόρα. Στο βόρειο τμήμα της κοιλάδας βρίσκεται το Στρέιμνες ενώ στο νότιο μισό το Χβάλβικ. Μαζί, τα δύο χωριά έχουν πληθυσμό γύρω στους 581 κατοίκους. Το Χβάλβικ-Στρέιμνες είναι ένα χωριό που έχει αναπτυχθεί ραγδαία τα τελευταία χρόνια, κυρίως λόγω της εγγύτητάς του με την πρωτεύουσα Τόρσχαβν.

## Η εκκλησία του Χβάλβικ
Η εκκλησία του Χβάλβικ είναι μια παραδοσιακή ξύλινη εκκλησία που χρονολογείται από το 1829 και χτίστηκε στη θέση της παλιάς εκκλησίας του 1700, η οποία καταστράφηκε σε μια καταιγίδα. Είναι η τρίτη παλαιότερη εκκλησία στις Νήσους Φερόες, αν και η παλαιότερη από τις παραδοσιακές ξύλινες μαύρες εκκλησίες. Η εκκλησία είναι χτισμένη με ξύλο που αγοράστηκε από ένα πλοίο που προσάραξε στο Σάκσουν το 1828. Η αρχιτεκτονική της είναι τυπική αρχιτεκτονική των Νήσων Φερόες, χωρίς πέτρινα θεμέλια. Ο άμβωνας χρονολογείται από το 1609 και βρισκόταν αρχικά στην εκκλησία στο Τόρσχαβν.

Η εκκλησία απεικονίστηκε σε γραμματόσημα των Νήσων Φερόε που εκδόθηκαν το 1997:


Εικόνα:Faroe_stamp_318_church_of_hvalvik.jpg|Γραμματόσημο FR 318
Εικόνα:Faroe_stamp_319_church_of_hvalvik_-_inside.jpg|Γραμματόσημο FR 319
Εικόνα:Faroe Islands, Streymoy, Hvalvík (05).jpg|Το Χβάλβικ, με την εκκλησία του τέρμα δεξιά


## Παραπομπές


## Εξωτερικοί σύνδεσμοι
* 
* Χβάλβικ 

Κατηγορία:Γεωγραφία των Νήσων Φερόες
Υποαρκτικό κλίμα

Το **Υποαρκτικό κλίμα** (γνωστό επίσης ως ***Υποπολικό*** κλίμα) είναι ένα ***ηπειρωτικό  κλίμα*** με μακρύ,συνήθως πολύ ψυχρό χειμώνα και σύντομο, δροσερό έως θερμό καλοκαίρι. Απαντάται κυρίως σε μεγάλες ηπειρωτικές εκτάσεις, συχνά μακριά από τις μετριαστικές επιδράσεις του ωκεανού, γενικά σε γεωγραφικά πλάτη από 50°Β έως 70°Β. Επιπλέον, σε περιοχές με υγρό ηπειρωτικό κλίμα, το κλίμα συχνά μεταβαίνει σε **Υποαρκτικό** με την αύξηση του υψομέτρου. Στο Νότιο Ημισφαίριο, το **Υποαρκτικό κλίμα**  όπως και γενικότερα τα κλίματα τύπου **D** της ταξινόμησης **Köppen** είναι εξαιρετικά σπάνια, λόγω της περιορισμένης παρουσίας εκτεταμένων ηπειρωτικών μαζών. Τα **Υποαρκτικά** κλίματα αποτελούν την προέλευση του ψυχρού αέρα που επηρεάζει τα εύκρατα γεωγραφικά πλάτη προς τα νότια κατά τη διάρκεια του χειμώνα. Αυτά τα κλίματα αντιστοιχούν στους τύπους Dfc, Dwc, Dsc, Dfd, Dwd και Dsd της κλιματικής ταξινόμησης Köppen.

Κατηγορία:Κλίμα
Λέσλι Κριστίντις

Ο **Λέσλι Κριστίντις** (αγγλ. *Leslie Christidis*, γενν. 30 Μαΐου 1959), γνωστός και ως απλώς **Λες Κριστίντις** (*Les Christidis*), είναι Αυστραλός ορνιθολόγος. Το κύριο ερευνητικό πεδίο του είναι η εξέλιξη και η συστηματική των πτηνών. Από το 2009 είναι ο διευθυντής του Εθνικού Κέντρου Θαλάσσιων Επιστημών στο Πανεπιστήμιο Σάουθερν Κρος, ενώ από το 2004 έως το 2009 ήταν βοηθός διευθυντή στο Αυστραλιανό Μουσείο του Σίδνεϊ.

Ο Λέσλι Κριστίντις πήρε το πτυχίο του από το Πανεπιστήμιο της Μελβούρνης το 1980. Το 1985 έλαβε το διδακτορικό του από το Αυστραλιανό Εθνικό Πανεπιστήμιο, όπου μελέτησε την εξελικτική γενετική των αυστραλιαν σπίνων.

Στην ερευνητική σταδιοδρομία του, εργάσθηκε αρχικώς ως μεταδιδάκτορας ερευνητής του CSIRO και κατόπιν, ως βασιλικός υπότροφος, κατέδειξε ότι 4,5 χιλιάδες είδη ωδικών πτηνών προέρχονται από την Αυστραλία. Από το 1987 έως το 1996 ήταν ο έφορος της Ορνιθολογίας στα μουσεία της Βικτώρια.

Ο Λες Κριστίντις έχει στο ενεργητικό του περισσότερες από εκατό επιστημονικές δημοσιεύσεις και βιβλία με θέμα την ταξινομική και την εξελικτική γενετική των πτηνών, των νυχτερίδων, των μαρσιποφόρων, των βρυοζώων, και προσφάτως με θέμα την άυλη πολιτιστική κληρονομιά. Μαζί με τον Walter E. Boles έγραψαν το *The Taxonomy and Species of Birds of Australia and Its Territories*, βιβλίο με αρκετές αναθεωρημένες εκδόσεις πάνω στα πτηνά της Αυστραλασίας. Επιπλέον περιέγραψε και καθόρισε δύο υποοικογένειες, τις αμαλοκιχλίνες και τις παχυκεφαλοψίνες, καθώς και ένα γένος, το *[[Cryptomicroeca]]* (2012). Τιμήθηκε με το Μετάλλιο W. Roy Wheeler το 2005.

## Επιλεγμένα έργα
* Les Christidis, Walter Boles: *The Taxonomy and Species of Birds of Australia and Its Territories*, έκδ. Royal Australasian Ornithologists Union, 1994, ISBN 978-1-875122-06-6
* Les Christidis, Walter Boles: *Systematics and Taxonomy of Australian Birds*, CSIRO Publishing, 2008, ISBN 978-0-643-06511-6

## Παραπομπές


Κατηγορία:Ορνιθολόγοι
Κατηγορία:Αυστραλοί επιστήμονες
Κατηγορία:Έφοροι μουσείων
Κατηγορία:Απόφοιτοι του Πανεπιστημίου της Μελβούρνης
Κατηγορία:Ελληνοαυστραλοί
Κομητεία Λα Σαλ (Τέξας)

Η **Κομητεία Λα Σαλ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 6,664 κάτοικοι. Η διοικητική πρωτεύουσα (*έδρα*) είναι η Κοτούγια. Η κομητεία δημιουργήθηκε το 1858 και οργανώθηκε το 1880. Ονομάστηκε έτσι από τον Ρενέ-Ρομπέρ Καβελιέ, Σιέρ ντε Λα Σαλ, έναν Γάλλο εξερευνητή του 17ου αιώνα.
 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.494 τετραγωνικών μιλίων (3.870 km2) , εκ των οποίων 7,5 τετραγωνικά μίλια (19 km2) καλύπτονται από νερό.

### Γειτονικές κομητείες
*Κομητεία Φρίο (βόρεια)
*Κομητεία Ατασκόσα (βορειοανατολικά)
*Κομητεία ΜακΜάλεν (ανατολικά)
*Κομητεία Γουέμπ (νότια)
*Κομητεία Ντίμιτ (δυτικά)
*Κομητεία Ζαβάλα (βορειοδυτικά)

## Παραπομπές


Κατηγορία:Κομητείες του Τέξας
Κομητεία Λίπσκομπ (Τέξας)

Η **Κομητεία Λίπσκομπ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 3,059 κάτοικοι. Η διοικητική πρωτεύουσα (*έδρα*) είναι το Λίπσκομπ. Η κομητεία δημιουργήθηκε το 1876 και οργανώθηκε το 1887. Ονομάστηκε προς τιμήν του δικαστή Άμπνερ Σμιθ Λίπσκομπ, υπουργού της Δημοκρατίας του Τέξας .

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 932 τετραγωνικών μιλίων (2.410 km2), σχεδόν όλη η οποία είναι γη και 0,1 τετραγωνικό μίλι (0,26 km2) καλύπτεται από νερό.

### Γειτονικές κομητείες
 
*Κομητεία Μπίβερ, Οκλαχόμα (βόρεια)
*Κομητεία Έλλις, Οκλαχόμα (ανατολικά)
*Κομητεία Χέμφιλλ (νότια)
*Κομητεία Ρόμπερτς (νοτιοδυτικά)
*Κομητεία Ότσιλτρι (δυτικά)

## Παραπομπές


Κατηγορία:Κομητείες του Τέξας
Φλάβιος Αντιοχιανός

Ο **Φλάβιος Αντιοχιανός**, λατιν.: *Flavius Antiochianus* (άκμασε τον 3ο αι.) ήταν εξέχων Ρωμαίος πολιτικός κατά τη διάρκεια της βασιλείας των Αυτοκρατόρων Γαλλιηνού, Κλαύδιου Γοτθικού, Κουιντίλλου και Αυρηλιανού, στην περίοδο που αναφέρεται ως η Κρίση του 3ου αιώνα στη Ρωμαϊκή Αυτοκρατορία.

## Βιογραφία
Ο Φλάβιος Αντιοχιανός καταγόταν από οικογένεια ελληνικής καταγωγής, από την Αντιόχεια της Συρίας. Η ταυτότητα της μητέρας του είναι άγνωστη. Ωστόσο, ο πατέρας του ήταν ο Φλάβιος Αντιοχιανός, ο οποίος υπηρέτησε ως έπαρχος μίας κοόρτης στην Άνω Γερμανία το 211, και στη συνέχεια στη Καισαρική Μαυριτανία, επιστρέφοντας στη Ρώμη για να υπηρετήσει ως έπαρχος του πραιτωρίου το 221 υπό τον Αυτοκράτορα Ελαγάβαλο.

Ο νεότερος Αντιοχιανός νυμφεύτηκε μία εξέχουσα και πλούσια ευγενή, την Πομπονία Ουμιδία, αδελφή του συγκλητικού Πομπονίου Βάσσου. Αυτή ήταν ιταλικής και ποντιακής (ελληνικής) καταγωγής, και απόγονος της πρώην δυναστείας των Αντωνίνων.

Μετά τον γάμο τους, έζησαν στο μεγάλο κτήμα της στην Πισιδία. Έχουν βρεθεί επιγραφές εκεί με τον Αντιοχιανό και την Πομπονία Ουμιδία να κατονομάζονται ως ιδιοκτήτες. Είναι άγνωστο αν είχαν παιδιά.

Κάπου στα 268–270, επί της βασιλείας του Κλαύδιου Γοτθικού, ο Αντιοχιανός υπηρέτησε ως αντικαταστάτης ύπατος  και ως *[[Πολίαρχος|έπαρχος της πόλης]]* (praefectus urbi). Το 270 υπό τον Αυρηλιανό, υπηρέτησε για δεύτερη φορά ως κανονικός ύπατος με τον Αυτοκράτορα, και ως έπαρχος της πόλης μεταξύ 271-272 και ξανά το 274. Υπάρχει η πιθανότητα, κατά τη διάρκεια της δεύτερης θητείας του ως υπάτου, ο Αντιοχιανός να ήταν υπεύθυνος για την κατασκευή του *Λουτρά του Αντιοχιανού* (Βalineum Antiochiani), ενός από τα αρχαία λουτρά (thermae) στη Ρώμη.

## Αναφορές


## Πηγές
* Λόρενς Ρίτσαρντσον, *Ένα νέο τοπογραφικό λεξικό της αρχαίας Ρώμης*, (JHU Press, 1992)
* Αλάρικος Γουάτσον, *Αυρηλιανός ο τρίτος αιώνας*, (Routledge, 1999)
* Garrett G. Fagan, *Δημόσιο μπάνιο στον Ρωμαϊκό κόσμο* (University of Michigan Press, 2002)
* William M. Ramsay, *Οι πόλεις και οι επισκοπές της Φυργίας: Δοκίμιο για την τοπική ιστορία της Φρυγίας από τους πρώιμους χρόνους έως την τουρκική κατάκτηση,* Τόμος. I, Μέρος 1 (ανατύπωση, 2004)

Κατηγορία:Ρωμαίοι ύπατοι του 3ου αιώνα
Κομητεία Μενάρντ (Τέξας)

Η **Κομητεία Μενάρντ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1,962 κάτοικοι.Η διοικητική πρωτεύουσα (*έδρα*) είναι το Μενάρντ. Η κομητεία δημιουργήθηκε το 1858 και οργανώθηκε το 1871. Ονομάστηκε έτσι από τον Μισέλ Μπραναμούρ Μενάρντ, τον ιδρυτή του Γκάλβεστον του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 902 τετραγωνικών μιλίων (2.340 km2 ) , εκ των οποίων τα 902 τετραγωνικά μίλια (2.340 km2 ) είναι στεριά και τα 0,2 τετραγωνικά μίλια (0,52 km2 ) καλύπτονται από νερό.

### Γειτονικές κομητείες
 
*Κομητεία Κόντσο (βόρεια)
*Κομητεία Μακάλοχ (βορειοανατολικά)
*Κομητεία Μέισον (ανατολικά)
*Κομητεία Κιμπλ (νότια)
*Κομητεία Σάτον (νοτιοδυτικά)
*Κομητεία Σλέιχερ (δυτικά)
*Κομητεία Τομ Γκριν (βορειοδυτικά)

## Παραπομπές


Κατηγορία:Κομητείες του Τέξας
Ανατόλ Κολινέ Μακοσό

O **Ανατόλ Κολινέ Μακοσό** (*Anatole Collinet Makosso*, γεννημένος το 1965) υπηρετεί ως πρωθυπουργός της Δημοκρατίας του Κονγκό από το 2021. Έχει επίσης υπηρετήσει στην κυβέρνηση του Κονγκό-Μπραζαβίλ ως υπουργός Πρωτοβάθμιας και Δευτεροβάθμιας Εκπαίδευσης από το 2015 έως το 2021 και ως υπουργός Νεολαίας και Πολιτικής Εκπαίδευσης από το 2011 έως το 2016.

## Ζωή και καριέρα
Καταγόμενος από το Πουάν Νουάρ, ο Κολινέ Μακοσό εργάστηκε ως δάσκαλος. Στις αρχές της δεκαετίας του 1990, διορίστηκε Πολιτικός Σύμβουλος του νομάρχη της περιφέρειας Κουϊλού, και έπειτα διευθυντής του Γραφείου του Νομάρχη της Κουϊλού. Από το 1998 έως το 2011 υπήρξε Σύμβουλος του προέδρου Ντενί Σασού Νγκουέσσο, ενώ ταυτόχρονα υπηρετούσε ως διευθυντής του Γραφείου της Πρώτης Κυρίας, Αντουανέτ Σασού Νγκουέσσο. Το 2009, μετά τον θάνατο της κόρης του προέδρου Εντίτ Λισί Μπονγκό, δημοσίευσε μια συλλογή ποιημάτων και διηγημάτων αφιερωμένων σε αυτήν.

Το 2010 ολοκλήρωσε και απέκτησε διδακτορικό στη Νομική από το Πανεπιστήμιο Παντεόν-Ασά.

Ο Κολινέ Μακοσό διορίστηκε στην κυβέρνηση ως υπουργός Νεολαίας και Πολιτικής Εκπαίδευσης στο πλαίσιο ενός μικρού ανασχηματισμού στις 17 Αυγούστου 2011. Ανέλαβε το υπουργείο από τον προκάτοχό του, Ζασαρί Κιμπουνί, στις 25 Αυγούστου 2011.

Στις 10 Αυγούστου 2015 ο Κολινέ Μακοσό διορίστηκε υπουργός Πρωτοβάθμιας και Δευτεροβάθμιας Εκπαίδευσης, Νεολαίας και Πολιτικής Εκπαίδευσης, διευρύνοντας τις αρμοδιότητές του. Μετά τη νίκη του Σασού Νγκουέσσο στις προεδρικές εκλογές του Μαρτίου 2016, διόρισε την Ντεστινέ Αρμελιά Ντουκαγκά στη θέση της υπουργού Νεολαίας και Πολιτικής Εκπαίδευσης στις 30 Απριλίου 2016, ενώ ο Κολινέ Μακοσό παρέμεινε υπουργός Πρωτοβάθμιας και Δευτεροβάθμιας Εκπαίδευσης και Αλφαβητισμού.

Στις βουλευτικές εκλογές του Ιουλίου 2017, ο Κολινέ Μακοσό κατήλθε ως υποψήφιος του κυβερνώντος Κογκολέζικου Εργατικού Κόμματος (PCT) στην πρώτη εκλογική περιφέρεια του Λοαντζιλί στην Πουάντ-Νουάρ. Κέρδισε την έδρα από τον πρώτο γύρο με 72% των ψήφων, νικώντας τον Ζιλιέν Μακουντί-Τσιμπιντά, Γενικό Γραμματέα του Συναγερμού για τη Δημοκρατία και την Κοινωνική Πρόοδο (RDPS). Η περιφέρεια εκπροσωπούνταν προηγουμένως από μέλος του RDPS.

Στις 14 Μαΐου 2021 διορίστηκε πρωθυπουργός, επικεφαλής της κυβέρνησης.

## Παραπομπές


Μακοσο
Μακοσο
Κομητεία Μιλλς (Τέξας)

Η **Κομητεία Μιλλς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 4,456 κάτοικοι.Η διοικητική πρωτεύουσα (*έδρα*) είναι το Γκόλντθγουεϊτ. Η κομητεία δημιουργήθηκε στις 15 Μαρτίου 1887  από τμήματα τεσσάρων υφιστάμενων κομητειών - Μπράουν, Κομάντσι, Χάμιλτον και Λάμπασας - και πήρε το όνομά της από τον Τζον Τ. Μιλλς.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 750 τετραγωνικών μιλίων (1.900 km2 ) , εκ των οποίων τα 748 τετραγωνικά μίλια (1.940 km2 ) είναι γη και τα 1,5 τετραγωνικά μίλια (3,9 km2 ) (0,2%) είναι νερό.

### Γειτονικές κομητείες
*Κομητεία Κομάντσι (βόρεια)
*Κομητεία Χάμιλτον (βορειοανατολικά)
*Κομητεία Λάμπασας (νοτιοανατολικά)
*Κομητεία Σαν Σάμπα (νοτιοδυτικά)
*Κομητεία Μπράουν (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μπέξαρ (Τέξας)

Η **Κομητεία Μπέξαρ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 2.009.324, γεγονός που την καθιστά την τέταρτη πιο πυκνοκατοικημένη κομητεία της πολιτείας.Η διοικητική πρωτεύουσα (*έδρα*) είναι το Σαν Αντόνιο. Η κομητεία Μπέξαρ δημιουργήθηκε στις 20 Δεκεμβρίου 1836 και περιλάμβανε σχεδόν ολόκληρο το δυτικό τμήμα της Δημοκρατίας του Τέξας . Αυτό περιλάμβανε τις αμφισβητούμενες περιοχές του ανατολικού Νέου Μεξικού βόρεια προς το Ουαϊόμινγκ. Μετά την ανακήρυξη της πολιτείας, 128 κομητείες αποσπάστηκαν από την έκτασή της.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  1.256 τετραγωνικών μιλίων (3.250 km2 ), εκ των οποίων τα 16 τετραγωνικά μίλια (41 km2 ) καλύπτονται από νερό.

### Γειτονικές κομητείες
*Κομητεία Κένταλ (βόρεια)
*Κομητεία Κομάλ (βορειοανατολικά)
*Κομητεία Γουαδελούπη (ανατολικά)
*Κομητεία Γουίλσον (νοτιοανατολικά)
*Κομητεία Ατασκόσα (νότια)
*Κομητεία Μεδίνα (δυτικά)
*Κομητεία Μπαντέρα (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μπερνέτ (Τέξας)

Η **Κομητεία Μπερνέτ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 49.130 κάτοικοι. Η διοικητική πρωτεύουσα (*έδρα*) είναι το Μπερνέτ. Η κομητεία ιδρύθηκε το 1852 και οργανώθηκε αργότερα το 1854. Ονομάστηκε έτσι από τον Ντέιβιντ Γκούβερνερ Μπερνέτ, τον πρώτο (προσωρινό) πρόεδρο της Δημοκρατίας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.021 τετραγωνικά μίλια (2.640 km2 ), εκ των οποίων τα 27 τετραγωνικά μίλια (70 km2 ) καλύπτονται από νερό.

### Γειτονικές κομητείες

*Κομητεία Λαμπάσας (βόρεια)
*Κομητεία Μπελλ (βορειοανατολικά)
*Κομητεία Ουίλιαμσον (ανατολικά)
*Κομητεία Τράβις (νοτιοανατολικά)
*Κομητεία Μπλάνκο (νότια)
*Κομητεία Λάνο (δυτικά)
*Κομητεία Σαν Σάμπα (βορειοδυτικά)

## Παραπομπές


Κατηγορία:Κομητείες του Τέξας
Κάλντμπακ

Το **Κάλντμπακ** (, ) είναι χωριό των Νήσων Φερόες και βρίσκεται στην ανατολική ακτή του νησιού Στρέιμοϊ. Τον Ιανουάριο του 2025 ο πληθυσμός του ήταν 257 κάτοικοι. Οι ανασκαφές δείχνουν ότι το Κάλντμπακ κατοικούνταν ήδη από τον 11ο αιώνα. Η ενοριακή εκκλησία στο Κάλντμπακ χτίστηκε το 1835. Το χωριό συνδέθηκε με το οδικό δίκτυο του Στρέιμοϊ μόλις το 1980.

## Παραπομπές


## Εξωτερικοί σύνδεσμοι
* 
* Κάλντμπακ 

Κατηγορία:Γεωγραφία των Νήσων Φερόες
Κομητεία Μπάστροπ (Τέξας)

Η **Κομητεία Μπάστροπ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν  97,216 κάτοικοι.Η διοικητική πρωτεύουσα (*έδρα*) είναι το Μπάστροπ.

Η κομητεία Μπάστροπ περιλαμβάνεται στην μητροπολιτική στατιστική περιοχή Ώστιν - Ράουντ Ροκ του Τέξας.

## Ιστορία
Το 1834, η επαρχιακή νομοθετική συνέλευση της Κοαουίλα και Τέξας – που ιδρύθηκε με το Μεξικανικό Σύνταγμα του 1824 – συνεδρίασε στο Σαλτίγιο και ίδρυσε τον Δήμο και την Κομητεία Μίνα, που αποτελούνταν από τμήματα των σημερινών κομητειών Μέισον, Κιμπλ, Γιάνο, Μπερνέτ, Ουίλιαμσον, Γκιλέσπι, Μπλάνκο, Κομάλ, Χέις, Τράβις, Κάλντγουελ, Μπάστροπ, Λι, Γκονζάλες, Φαγιέτ, Ουάσινγκτον και Λαβάκα.

Στις 14 Δεκεμβρίου 1837, το δεύτερο Κογκρέσο της Δημοκρατίας του Τέξας προσάρμοσε τα γεωγραφικά όρια για να δημιουργήσει την κομητεία Φαγιέτ και να αφαιρέσει τις κομητείες Γκονζάλες και Κάλντγουελ από τα όρια της Μίνα. Στις 18 Δεκεμβρίου 1837, ο Σαμ Χιούστον υπέγραψε νόμους που ενσωμάτωσαν την πόλη Μίνα και άλλαξαν το όνομα της κομητείας και της πόλης Μίνα σε Μπάστροπ προς τιμήν του Φελίπε Ενρίκε Νέρι, Βαρόνου ντε Μπάστροπ, ενός πρώιμου Ολλανδού αποίκου που βοήθησε τον Στίβεν Φ. Ώστιν να λάβει επιχορηγήσεις γης στο Τέξας.

Από τις 25 Ιανουαρίου 1840 έως τις 25 Ιανουαρίου 1850, τα όρια της κομητείας Μπάστροπ μετατοπίστηκαν σχεδόν στις σημερινές τους διαστάσεις, συμπεριλαμβανομένων μικρών τμημάτων των κομητειών Λι, Ουίλιαμσον, Κάλντγουελ, Γκονζάλες και Φαγιέτ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 896 τετραγωνικών μιλίων (2.320 km2 ) , εκ των οποίων τα 888 τετραγωνικά μίλια (2.300 km2) είναι στεριά και τα 7,4 τετραγωνικά μίλια (19 km2 ) καλύπτονται από νερό.

### Γειτονικές κομητείες
 
*Κομητεία Λι (βορειοανατολικά)
*Κομητεία Φαγιέτ (νοτιοανατολικά)
*Κομητεία Κάλντγουελ (νοτιοδυτικά)
*Κομητεία Τράβις (δυτικά)
*Κομητεία Ουίλιαμσον (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μπόσκε (Τέξας)

Η **Κομητεία Μπόσκε** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 18,235 κάτοικοι.Η διοικητική πρωτεύουσα (*έδρα*) είναι το Μερίντιεν. Η κομητεία πήρε το όνομά της από τον ποταμό Μποσκ, ο οποίος διασχίζει το κέντρο της κομητείας από βορρά προς νότο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.003 τετραγωνικών μιλίων (2.600 km2 ), εκ των οποίων τα 983 τετραγωνικά μίλια (2.550 km2 ) είναι γη και τα 20 τετραγωνικά μίλια (52 km2 ) καλύπτονται από νερό.

### Γειτονικές κομητείες

*Κομητεία Σόμερβελ (βόρεια)
*Κομητεία Τζόνσον (βορειοανατολικά)
*Κομητεία Χιλλ (ανατολικά)
*Κομητεία ΜακΛέναν (νοτιοανατολικά)
*Κομητεία Κοριέλ (νότια)
*Κομητεία Χάμιλτον (δυτικά)
*Κομητεία Έραθ (βορειοδυτικά)

## Παραπομπές


Κατηγορία:Κομητείες του Τέξας
Πόπλιος Ιούλιος Λούπος

Ο **Πόπλιος Ιούλιος Λούπος**, λατιν.: *Publius Julius Lupus* (έζησε τον 1ο αι.) ήταν Ρωμαίος συγκλητικός, περισσότερο γνωστός ως ο πατριός του Αυτοκράτορα Αντωνίνου Πίου. Διετέλεσε αντικαταστάητς ύπατος στο *διάστημα (nundinium)* Νοεμβρίου-Δεκεμβρίου 98, ως συνάδελφος του Κόιντου Φούλβιου Γίλλωνα Βίτιου Πρόκουλου. 

Ο Λούπος ήταν απόγονος του Ιουλίου Λούπου, κουνιάδου του Μάρκου Αρρεκίνου Κλήμη, επάρχου του πραιτορίου του Αυτοκράτορα Καλιγούλα. Αυτό τον καθιστούσε μακρινό συγγενή της δυναστείας των Φλαβίων.  Ο Άντονι Μπίρλεϋ υποστηρίζει ότι η καταγωγή του βρίσκεται στο Νημαυσό.  Ο Π. Ι. Λούπος νυμφεύτηκε την Αρρία Φαδίλλα, μητέρα του Αντωνίνου Πίου, μετά το τέλος του πρώτου συζύγου της, Τίτου Αυρηλίου Φούλβου, υπάτου το 89. Μεταξύ τους απέκτησαν δύο κόρες, την Αρρία Λουπούλα και την Ιουλία Φαδίλλα. 

Ο Τζον Γκρέιντζερ, σημειώνοντας ότι τίποτε δεν είναι γνωστό για τη συγκλητική του σταδιοδρομία, πέρα από το ότι ήταν ύπατος, παρατηρεί ότι ο Λούπος πιθανότατα διορίστηκε ύπατος από τον Νέρβα, αλλά όταν ο Νέρβας επέλεξε τον Τραϊανό ως διάδοχό του, η *υπατεία* του μειώθηκε από τέσσερις σε δύο μήνες, για να εξυπηρετήσει έναν αριθμό με επιρροή συγκλητικών, των οποίων η υποστήριξη ήταν απαραίτητη, για να διασφαλιστεί η αποδοχή του Τραϊανού ως Αυτοκράτορα. 

## Αναφορές

Κατηγορία:Ρωμαίοι του 1ου αιώνα
Λεύκιος Καισένιος Αντωνίνος

Ο **Λεύκιος Καισένιος Αντωνίνος**, λατιν.: *Lucius Caesennius Antoninus* (π. 95μετά το 128) ήταν Ρωμαίος αριστοκράτης. Διετέλεσε αντικαταστάτης ύπατος (consul suffectus) για το *διάστημα (nundinium)* από τον Φεβρουάριο έως τον Μάρτιο του 128, με συνάδελφο τον Μάρκο Άννιο Λίβωνα.

Η καταγωγή του είναι αβέβαιη. Ο Ρόναλντ Σάυμ δήλωσε ότι ήταν πιθανό να ήταν γιος του Λεύκιου Καισένιου Σόσπη, υπάτου το 114, αλλά σε μία υποσημείωση ο Σάυμ παραδέχτηκε ότι ο Αντωνίνος θα μπορούσε να είναι εγγονός τού αδελφού του Λεύκιου Ιουνίου Καισένιου Παίτου, υπάτου το 79.

## Παραπομπές


Κατηγορία:Ρωμαίοι του 2ου αιώνα
Κατηγορία:Δυναστεία των Αντωνίνων
Κατηγορία:Δυναστεία των Φλαβίων
Ιζαμπέλ Μπέρο-Αμαντέι

Η **Ιζαμπέλ Μπέρο-Αμαντέι** (*Isabelle Berro-Amadeï*, γεν. στις 24 Οκτωβρίου 1965) είναι Μονεγάσκα δικαστής, υπηρεσιακή υπουργός Επικρατείας 
και υπουργός Εξωτερικών και Συνεργασίας του Μονακό το 2025. Στις 10 Ιανουαρίου 2025 διορίστηκε υπηρεσιακή υπουργός Επικρατείας μετά τη νοσηλεία του Ντιντιέ Γκιγιόμ. Διατήρησε αυτή τη θέση μετά τον θάνατο του τελευταίου μία εβδομάδα αργότερα.

## Βιογραφία
Γεννήθηκε στις 24 Οκτωβρίου 1965 στο Μονακό. Από το 1984 έως το 1987 φοίτησε στο Πανεπιστήμιο της Νίκαιας σπουδάζοντας νομική. Απέκτησε το μεταπτυχιακό δίπλωμα στο ιδιωτικό δίκαιο. Στη συνέχεια, από το 1987 έως το 1989, υπήρξε Ακροάτρια Δικαιοσύνης στην Γαλλική Εθνική Σχολή για τη Δικαιοσύνη και πραγματοποίησε δικαστική άσκηση στο Πρωτοδικείο της Καρακασόν.

Μετά την επιστροφή της στο Μονακό, η Μπέρο έγινε δικαστής στο Πρωτοδικείο του Μονακό από το 1990 έως το 2000 και στη συνέχεια αρχιδικαστής στο ίδιο δικαστήριο από το 2000 έως το 2006. Στη συνέχεια έγινε δικαστής στο Ευρωπαϊκό Δικαστήριο Ανθρωπίνων Δικαιωμάτων εκ μέρους του Μονακό από το 2006 έως το 2015. Το 2016 διορίστηκε πρέσβειρα του Μονακό στη Γερμανία, στην Αυστρία και στην Πολωνία. Από το 2019 έως το 2022 διετέλεσε πρέσβειρα στο Βέλγιο, στο Λουξεμβούργο και στις Κάτω Χώρες, ενώ ήταν επίσης επικεφαλής της Αποστολής του Μονακό στην Ευρωπαϊκή Ένωση.

Το 2022 ανέλαβε υπουργός Εξωτερικών και Συνεργασίας, ενώ ταυτόχρονα διατήρησε τις ευθύνες της για την αποστολή στην Ευρωπαϊκή Ένωση. Κατά τη διάρκεια της θητείας της στο υπουργείο Εξωτερικών, έχει καταδικάσει σθεναρά τη ρωσική εισβολή στην Ουκρανία, αν και απέρριψε οποιαδήποτε χρήση βίας για τη διατήρηση της πολιτικής και στρατιωτικής ουδετερότητας του Μονακό. Έχει επίσης δώσει έμφαση στη διατήρηση της σταθερότητας στην περιοχή της Μεσογείου.

Παρέμεινε υπηρεσιακή πρωθυπουργός έως τις 21 Ιουλίου 2025.

## Προσωπική ζωή
Είναι παντρεμένη και έχει ένα παιδί.

## Παραπομπές


Μπερο Αμαντει
Ευστράτιος Καλονάρης

Ο **Ευστράτιος Καλονάρης** (περ. 1790 – περ. 1860), επίσης γνωστός ως *Στρατής Καλόναρης ο «Σμυρναίος»*, ήταν Έλληνας αρχιτέκτονας.

## Βιογραφία
Γεννήθηκε  στη Σμύρνη και είχε καταγωγή από την Τήνο.
Δραστηριοποιήθηκε στις Κυκλάδες και στην Μικρά Ασία, κυρίως στην επαρχία Σμύρνης.

## Έργα
* Παναγία Τήνου: εγκαινιάστηκε το 1830, πρόκειται ίσως για το πιο γνωστό έργο του Στρατή Καλονάρη.

* *Παναγία των Αλατσάτων*: χτισμένη γύρω στο 1832, αυτή ήταν μία από τις τρεις μεγάλες εκκλησίες στα Αλάτσατα. Το μάρμαρο που χρησιμοποιήθηκε ήταν από την Τήνο.

* *Παναγία του Τσεσμé*: εκτιμώμενο έτος ολοκλήρωσης γύρω στο 1835, στην Τσεσμέ.

* *Άγιος Γεώργιος* (Σύρος): εκτιμώμενο έτος ολοκλήρωσης γύρω στο 1832.

* *Καμπαναριό της Αγίας Φωτεινής* (Σμύρνη): ενώ συνήθως αποδίδεται στον Ξενοφώντα Λάτρη, έχει υποτεθεί ότι αυτό ήταν ένα από τα έργα του Στρατή, αντί των εντυπωσιακών αρχιτεκτονικών ομοιοτήτων αυτού του κτιρίου με τα άλλα καμπαναριά που κατασκεύασε.

## Απόγονοι

Ο **Εμμανουήλ Καλονάρης** (περ. 1810 - περ. 1880), γιος του Ευστράτιου Καλονάρη, ήταν επίσης Έλληνας αρχιτέκτονας. Σύμφωνα με πληροφορίες, συνεργάστηκαν σε πολλά κτίρια και έργα. Μεταξύ των έργων που αποδίδονται στον Εμμανουήλ είναι τα εξής:

* *Διοικητήριο της Τουρκικής Διοικήσεως* (Σμύρνη).

* *Μητροπολιτικόν Μέγαρον* (Βουρλά).

* *Νοσοκομείον Αïδινίου*  (Αϊδίνιο).

* *Νοσοκομείον Αγίου Χαραλάμπου* (Σμύρνη).

* *Άγιος Γεώργιος* (Σμύρνη).



Περαιτέρω απόγονοι που ακολούθησαν την πορεία του Ευστράτιου στην αρχιτεκτονική περιλαμβάνουν τον **Ιωάννη Καλονάρη** (1944), και τον γιο του **Ορέστη Καλονάρη** (1987).

## Παραπομπές


Κατηγορία:Έλληνες αρχιτέκτονες
Σαμοβάρι

[282x282px|thumb|Σαμοβάρι στην πόλη [Τούλα της Ρωσίας]]
[thumb|294x294px|Ρωσικό σαμοβάρι με διακόσμηση από [ασήμι και σμάλτο, τέλη του 19ου αιώνα]]
Το **σαμοβάρι** (ρωσ. самовар) είναι παραδοσιακό σκεύος, ένα μεταλλικό δοχείο που χρησιμεύει για τη θέρμανση και τον βρασμό νερού. Η προέλευσή του είναι από τη Ρωσία και έγινε ευρύτερα γνωστό σε άλλες χώρες της Ανατολικής Ευρώπης, αλλά και σε χώρες της Ασίας που είχαν επαφή με τον ρωσικό πολιτισμό. Επειδή το βραστό νερό συνήθως χρησίμευε για το τσάι, πολλά σαμοβάρια έχουν στο επάνω μέρος ένα δακτυλιοειδές προσάρτημα, την «κονφόρκα» (ρωσ. конфорка), για την τοποθέτηση και θέρμανση μιας τσαγιέρας. Παραδοσιακά θερμαινόταν με κάρβουνα, αλλά τα σαμοβάρια του 20ού αιώνα χρησιμοποιούν κυρίως ηλεκτρικό ρεύμα (ηλεκτρικό σαμοβάρι).

## Παραπομπές


Κατηγορία:Σκεύη κουζίνας
Κατηγορία:Τσάι
Κατηγορία:Ρωσική κουζίνα
Κατηγορία:Ιρανική κουζίνα
Μάρκος Άννιος Λίβων (ύπατος το 161)

Ο **Μάρκος Άννιος Λίβων**, λατιν.: *Marcus Annius Libo* (απεβ. το 163) ήταν Ρωμαίος συγκλητικός. Διετέλεσε αντικαταστάτης ύπατος στο *διάστημα (nundinium)* Ιανουαρίου-Απριλίου 161, με συνάδελφο τον Κόιντο Καμούριο Νουμίσιο τον Νεότερο.  Ο Λίβων ήταν ανιψιός του Αυτοκράτορα Αντωνίνου Πίου, και εξάδελφος του Αυτοκράτορα Μάρκου Αυρηλίου.

## Πρώιμη ζωή
Ο Λίβων καταγόταν από μία ρωμαϊκή οικογένεια, που είχε εγκατασταθεί στην Ισπανία γενιές πριν, και είχε επιστρέψει στη Ρώμη πιο πρόσφατα. Ο πατέρας του ήταν ο Μάρκος Άννιος Λίβων, ύπατος το 128, και η μητέρα του ήταν ευγενής, το όνομα της οποίας εικάζεται ότι ήταν Φουνδανία, κόρη του Λεύκιου Φουνδάνιου Λάμια Αιλιανού, ύπατου το 116. Ο Λίβων είχε μία αδελφή, την Αννία Φουνδανία Φαυστίνα, σύζυγο του Τίτου Πομπόνιου Πρόκουλου Βιτράσιου Πολίωνα, του οποίου η δεύτερη υπατεία ήταν το 176.

## Κυβερνήτης της Συρίας
Το μόνο μέρος της *[[Cursus honorum|σειράς αξιωμάτων]]* (cursus honorum) του που γνωρίζουμε, είναι το μέρος αμέσως μετά την παραίτηση του Λίβωνα από την υπατεία του. Για να υποστηρίξει την εκστρατεία τού συναυτοκράτορά του Λεύκιου Βέρου εναντίον των Πάρθων, ο Μάρκος Αυρήλιος διόρισε τον Λίβωνα κυβερνήτη της επαρχίας της Συρίας. Ο Άντονι Μπίρλεϋ σημειώνει, ότι αυτή ήταν μία εκπληκτική επιλογή. «Καθώς ο Λίβων ήταν ύπατος μόλις το προηγούμενο έτος, το 161», γράφει ο Μπίρλεϋ, «πρέπει η ηλικία του να ήταν στις αρχές της δεκαετίας των τριάντα και, ως πατρίκιος, πρέπει να του έλειπε η στρατιωτική εμπειρία». Η Συρία ήταν μία σημαντική επαρχία, και οι άνδρες που επιλέγονταν για να την κυβερνήσουν, ήταν συνήθως πρεσβύτεροι άνδρες με μεγάλη στρατιωτική και διοικητική εμπειρία. Ο Μπίρλεϋ απαντά ο ίδιος στην ερώτησή του: «φαίνεται ότι η πρόθεση του Μάρκου ήταν να έχει επί τόπου έναν άνθρωπο, στον οποίο θα μπορούσε να βασιστεί». 

Ως κυβερνήτης, ο Λίβων διαφώνησε με τον Αυτοκράτορα Λεύκιο Βέρο, υιοθετώντας τη στάση ότι θα ακολουθούσε μόνο τις οδηγίες, που του έδινε ο Μάρκος Αυρήλιος. Αυτό εξόργισε τον Λεύκιο Βέρο, έτσι όταν ο Λίβων απεβίωσε ξαφνικά,  φήμες ισχυρίζονταν ότι ο Λεύκιος δηλητηρίασε τον Λίβωνα. 

## Οικογένεια
Όταν ο Λίβων απεβίωσε, ο Λεύκιος Βέρος αψήφησε τον Μάρκο Αυρήλιο, και πάντρεψε τη χήρα τού Λίβωνα με τον Έλληνα απελεύθερό του, τον Αγακλυτό. Συνεπώς, ο Μάρκος Αυρήλιος δεν παρευρέθηκε ούτε στην τελετή, ούτε στο συμπόσιο.  Ο Κριστιάν Σετιπάνι έχει προτείνει, ότι με βάση το όνομα του γιου του Λίβωνα , Μάρκου Άννιου Σαβίνου Λίβωνα, είναι πιθανό η χήρα του να ήταν συγγενής της αυτοκράτειρας Βιβίας Σαβίνας, αλλά το όνομα τού εγγονού του, Μάρκου Άννιου Φλάβιου Λίβωνα, καθιστά πιο πιθανό ότι η χήρα του ήταν μέλος της δυναστείας των Φλαβίων Σαβίνων. 

## Αναφορές

Κατηγορία:Δυναστεία των Αντωνίνων
Κατηγορία:Ρωμαίοι του 2ου αιώνα
Γερμανική Ορνιθολογική Εταιρεία

Η **Γερμανική Ορνιθολογική Εταιρεία** (γερμ. *Deutsche Ornithologische Gesellschaft*), που μέχρι το 2024 ονομαζόταν **Γερμανική Εταιρεία Ορνιθολόγων** (*Deutsche Ornithologen-Gesellschaft*), ιδρύθηκε το 1850, όντας μια από τις παλαιότερες επιστημονικές εταιρείες του κόσμου που λειτουργούν ακόμα. Πρώτος ιστορικά πρόεδρός της ήταν ο Γιόχαν Φρήντριχ Νάουμαν και δεύτερος ο Έντουαρντ Μπαλντάμους. Σκοπός της Εταιρείας σύμφωνα με το καταστατικό της, είναι να υποστηρίζει και να προάγει την επιστημονική ορνιθολογία στη Γερμανία σε όλα τα επίπεδα. Εκδίδει το περιοδικό *[[Journal of Ornithology]]*, με επίσης σημαντική ιστορία, που ιδρύθηκε το 1853. Σήμερα έχει περίπου δύο χιλιάδες μέλη. 

## Παραπομπές


## Πηγές
* Η ιστορία της Εταιρείας

Γερμανικη Εταιρεια
Ορνιθολογικη Εταιρεια
Νήσος Αλ Σαφίγια

Η **Νήσος Αλ Σαφίγια** (αραβ. اَلْجَزِيرَة اَلسَّافِلِيَّة) είναι νησάκι που βρίσκεται στα ανοικτά της Ντόχα, της πρωτεύουσας του Κατάρ.

Το νησί απέχει 3 μίλια βορείως του Ρας Αμπού Αμπούντ. Αποτελεί δημοφιλή προορισμό αναψυχής για τους Καταριανούς, καθώς η διαδρομή με πλοιάριο από την Ντόχα διαρκεί περίπου 30 έως 40 λεπτά.

## Παραπομπές


Νησος Αλ Σαφιγια
Αννία Φουνδανία Φαυστίνα

Η **Αννία Φουδανία Φαυστίνα**, λατιν.: *Annia Fundania Faustina* (απεβ. το 192 μ.Χ.) ήταν μία ευγενής Ρωμαία, που έζησε στη Ρωμαϊκή Αυτοκρατορία κατά τον 2ο αι. μ.Χ. Ήταν εξαδέλφη του Αυτοκράτορα Μάρκου Αυρηλίου και τής αδελφής του Αννίαας Κορνιφικίας Φαυστίνας .  

## Βιογραφία
Η Φουνδανία Φαυστίνα ήταν κόρη του Ρωμαίου υπάτου Μάρκου Άννιου Λίβωνα και της συζύγου του Φουνδανίας. Αδελφός της ήταν ο νεότερος Μάρκος Άννιος Λίβων, ο οποίος διετέλεσε κυβερνήτης της Συρίας το 162. Οι γονείς τής μητέρας της ήταν ο Λεύκιος Φουνδάνιος Λάμια Αιλιανός και η άγνωστη σύζυγός του. Οι γονείς τού πατέρα της είναι ο ύπατος Mάρκος Άννιος Βήρος και η Ρουπιλία Φαυστίνα. Γεννήθηκε και μεγάλωσε στη Ρώμη. 

Η Ρουπιλία ήταν μικρανιψιά τού Αυτοκράτορα Αδριανού, του οποίου ο πατέρας Π. Αί. Α. Άφερ ήταν εξάδελφος τού Αυτοκράτορα Τραϊανού. Η εκ πατρός θεία της ήταν η αυτοκράτειρα Φαυστίνα η Πρεσβύτερη (σύζυγος του Αυτοκράτορα Αντωνίνου Πίου, και μητέρα της αυτοκράτειρας Φαυστίνας της Νεότερης). Ο εκ πατρός θείος της ήταν ο πραίτωρ Μάρκος Άννιος Βήρος, πατέρας του Αυτοκράτορα Μάρκου Αυρηλίου (πατέρα της αυτοκράτειρας Λουκίλλας και του Αυτοκράτορα Κόμμοδου).  

Η Φουνδανία Φαυστίνα παντρεύτηκε τον Ρωμαίο πολιτικό Τίτο Πομπόνιο Πρόκουλο Βιτράσιο Πολίωνα. Απέκτησε μαζί του δύο παιδιά:
* Τίτος Φουνδάνιος Βιτράσιος Πολίων· εκτελέστηκε το 182 με εντολή του Κόμμοδου, με την κατηγορία της συνωμοσίας εναντίον του Αυτοκράτορα.
* Βιτρασία Φαυστίνα  

Πριν από το 180, ο σύζυγός της είχε αποβιώσει και η Φουνδανία Φαουστίνα δεν ξαναπαντρεύτηκε. Κατά τη διάρκεια τής βασιλείας τού ασταθούς Κόμμοδου (180-192), αποφάσισε να αποσυρθεί από τη δημόσια ζωή, και επέλεξε να ζήσει ως εισοδηματίας στην Αχαΐα. Πριν δολοφονηθεί το 192 ο Κόμμοδος, διέταξε τον θάνατο της Φουνδανίας Φαυστίνας, η οποία εκτελέστηκε αργότερα εκείνο το έτος. 

## Αναφορές

## Πηγές
* *Σεπτίμιος Σεβήρος: ο Αφρικανός αυτοκράτορας*, του Άντονι Ρίτσαρντ Μπίρλεϊ Έκδοση: 2 – 1999
* *Από τον Τιβέριο στους Αντωνίνους: Ιστορία της Ρωμαϊκής Αυτοκρατορίας 14-192 μ.Χ.*, του Albino Garzetti, 1974
* *Ακρωτηριασμός και μεταμόρφωση: damnatio memoriae και ρωμαϊκά αυτοκρατορικά πορτρέτα* Από τον Eric R. Varner 2004

Κατηγορία:Ρωμαίες γυναίκες
Βιτρασία Φαυστίνα

Η **Βιτρασία Φαυστίνα**, λατιν.: Vitrasia Faustina (απεβ. το 182 ή 183 μ.Χ.) ήταν μία ευγενής Ρωμαία, που έζησε τον 2ο αι. κατά τη διάρκεια της Ρωμαϊκής Αυτοκρατορίας.   

## Βιογραφία
Η Βιτρασία ήταν κόρη του Ρωμαίου συγκλητικού Τίτου Πομπόνιου Πρόκουλου Βιτράσιου Πολίωνα, υπάτου ΙΙ το 176, και της Αννίας Φουνδανίας Φαυστίνας. Αδελφός της ήταν ο Tίτος Φουνδάνιος Βιτράσιος Πολίων.  Μέσω του εκ μητρός παππού της Μάρκου Άννιου Λίβωνα, υπάτου το 128, ήταν συγγενής της κυρίαρχης δυναστείας των Αντωνίνων της Ρωμαϊκής Αυτοκρατορίας.  Η Βιτρασία γεννήθηκε και μεγάλωσε στη Ρώμη.

Μέσω κληρονομιών, η Βιτρασία έγινε μία πολύ πλούσια κληρονόμος, και μετακόμισε στο Κάλες της Καμπανίας.  Λόγω τής επιρροής, τής κοινωνικής θέσης και των διασυνδέσεών της, η Βιτρασία έγινε δημόσια ευεργέτιδα και εξέχουσα πολίτης του Κάλες. Μέσω τού πλούτου της, η Βιτρασία πλήρωσε για την κατασκευή ή την επισκευή στην πόλη του ναού της Μεγάλης Μητέρας (Magna Dea). 

Δεν είναι βέβαιο αν η Βιτρασία είχε ποτέ παντρευτεί ή είχε αποκτήσει παιδιά.  Το 182 ή το 183 μπορεί να συμμετείχε σε μία από τις πολυάριθμες συνωμοσίες εναντίον τού ασταθούς δεύτερου εξαδέλφου της, του Αυτοκράτορα Κόμμοδου (ο οποίος κυβέρνησε από το 180 έως το 192).  Το 182 εκτελέστηκε με εντολή του Κόμμοδου.  

## Αναφορές

## Πηγές
* Άντονι Μπίρλεϊ, *Σεπτίμιος Σεβήρος: ο Αφρικανός αυτοκράτορας*, 2η έκδοση (1999)
* Αλμπίνο Γκαρζέτι, *Από τον Τιβέριο στους Αντωνίνους: Ιστορία της Ρωμαϊκής Αυτοκρατορίας 14-192 μ.Χ.* (1974)
* Eric R. Varner, *Ακρωτηριασμός και μεταμόρφωση: damnatio memoriae και ρωμαϊκά αυτοκρατορικά πορτρέτα*, (2004)
* http://www.mjengh.com/femina_habilis_8457.htm

Κατηγορία:Δυναστεία των Αντωνίνων
Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι του 2ου αιώνα
Κατηγορία:Ρωμαίες γυναίκες